**ԱՄՓՈՓԱԹԵՐԹ**

**«ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԶԻՆԾԱՌԱՅՈՂԻ ԿԱՐԳԱՎԻՃԱԿԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ արդարադատության նախարարություն
 | **24.02.2022** |
| **/10.2/7574-2022** |
| 1. Գործող խմբագրությամբ ««Զինվորական ծառայության և զինծառայողի կարգավիճակի մասին» օրենքի (այսուհետ՝ Օրենք) 19-րդ հոդվածի 1-ին մասի համաձայն՝ զորակոչի ենթակա են 18 տարին լրացած արական սեռի քաղաքացիները` **մինչև 27 տարին լրանալը**, ինչպես նաև բարձրագույն ուսումնական հաստատությունում ուսումնառության ընթացքում զինվորական պատրաստություն անցած ու պահեստազորի սպայական կազմ որակավորված արական սեռի քաղաքացիները` **մինչև 35 տարին լրանալը**: Միևնույն ժամանակ, քննարկվող հոդվածի նույն մասում առկա կարգավորման համաձայն՝ հայտարարված զորակոչին պարտադիր զինվորական ծառայության ենթակա են նաև այն քաղաքացիները և պահեստազորի սպայական կազմը, **որոնց համապատասխանաբար 27 և (կամ) 35 տարին լրանում է տվյալ զորակոչի ընթացքում:** Նախագծի 1-ին հոդվածով նախատեսվում է 19-րդ հոդվածում կատարել լրացում՝ սահմանելով, որ զորակոչի ենթակա են նաև պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորելու հիմքով, ինչպես նաև գիտության, կրթության, մշակույթի, արվեստի և սպորտի բնագավառներում նշանակալի նվաճումներ ունենալու հիմքով տարկետում ստացած քաղաքացիները՝ մինչև 28 տարին լրանալը: Մինչդեռ, հարկ է նկատել, որ սույն Նախագծով անդրադարձ չի կատարվել՝ արդյոք նշյալ սուբյեկտները ենթակա են հայտարարված զորակոչին պարտադիր զինվորական ծառայության, եթե վերջիններիս 28 տարին լրանում է տվյալ զորակոչի ընթացքում: Հետևաբար՝ առաջարկում ենք այս մասով ևս Նախագծում սահմանել համապատասխան կարգավորում: | **Ընդունվել է** |
| **2.**Առաջարկում ենք Նախագծի 2-րդ հոդվածը շարադրել հետևյալ կերպ՝ ««Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22-րդ հոդվածի 3-րդ մասը լրացնել հետևյալ բովանդակությամբ 3-րդ կետով՝(…)»: | **Ընդունվել է**  |
| 3. Նախագծի 2-րդ հոդվածով լրացվող՝ Օրենքի 22-րդ հոդվածի 3-րդ մասի 3-րդ կետի՝ «Պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորելու հանգամանքը» ձևակերպումը առաջարկում ենք փոխել «Պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողին» ձևակերպմամբ՝ հաշվի առնելով Օրենքի 22-րդ հոդվածի 3-րդ մասի 1-ին և 2-րդ կետերում առկա ձևակերպումները: | **Ընդունվել է**  |
| 4.Նախագծի հիմնավորումը անհրաժեշտ է համապատասխանեցնել Կառավարության 2021 թվականի փետրվարի 28-ի թիվ 252-Լ որոշման 20-րդ կետի 2-րդ ենթակետով նախատեսված՝ նախագծի հիմնավորմանը վերաբերելի պահանջներին: Մասնավորապես, Նախագծի հիմնավորման մեջ անհրաժեշտ է ներառել տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին: Միևնույն ժամանակ, հաշվի առնելով Վարչապետի 2021 թվականի օգոստոսի 19-ի թիվ 02/08.3/28440-2021 հանձնարարականը՝ անհրաժեշտ է իրավական ակտի նախագծի հիմնավորման մեջ ներառել նաև առանձին պարբերություն՝ «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ» վերտառությամբ՝ դրանում նշելով, թե ներկայացվող նախագիծն արդյոք բխում է համապատասխան ռազմավարական փաստաթղթերից թե՝ ոչ, և եթե այո՝ անհրաժեշտ է ներկայացնել համապատասխան հիմնավորումներ: Միևնույն ժամանակ, հայտնում եմ, որ Նախագիծը Կառավարության 2021 թվականի փետրվարի 25-ի թիվ 252-Լ որոշմամբ սահմանված կարգով ներկայացվելու դեպքում «Նորմատիվ իրավական ակտերի մասին» օրենքին համապատասխան կտրվի պետական-իրավական փորձաքննության եզրակացություն: | **Ընդունվել է**  |
| 1. **Մարդու իրավունքների պաշտպան**
 | **03.03.2022** |
| **01/13.6/1325-22** |
| ««Զինվորական ծառայության և զինծառայողի կարգավիճակի մասին» Հայաստանի Հանրապետության օրենքում լրացումներ կատարելու մասին» Հայաստանի Հանրապետության օրենքի նախագծի վերաբերյալ նկատառումներ չկան: | **Ընդունվել է** |
| 1. **ՀՀ պաշտպանության նախարարություն**
 | **09.03.2022թ.** |
| **ՊՆ/510/1134-2022** |
| 1. Օրենքի նախագծի 1-ին հոդվածի համաձայն՝ զորակոչի սահմանային տարիքի ավելացումը գտնում ենք ոչ նպատակահարմար, քանի որ զորակոչի սահմանային տարիքը սահմանված է ՀՀ արական սեռի բոլոր քաղաքացիների համար, և կրթության բոլոր աստիճաններով կրթական իրավունքն իրացնող քաղաքացիների պարտադիր զինվորական ծառայության զորակոչի ենթակա լինելու սահմանային տարիքը նրանց կողմից տարկետում ստացած լինելու հանգամանքի հետ փոխկապակցումն անհամապատասխանության մեջ է մտնում ՀՀ Սահմանադրության 28-րդ և 29-րդ հոդվածների հետ: Հաշվի առնելով նաև նախագծին կից հիմնավորման մեջ ներկայացված հանգամանքները, առաջարկում ենք քննարկման առարկա դարձնել համակարգային առումով հանրակրթական ծրագիրը 11-ամյա դարձնելու հարցը,  |  **Չի ընդունվել** Կրթություն ստանալու հիմքով տարկետում ունեցող քաղաքացիների զորակոչի ենթական լինելու տարիքը 27-ից 28 տարեկան դարձնելը հիմնավորված է և բխում է ՀՀ Սահմանադրության 38-րդ հոդվածով սահմանված քաղաքացիների կրթության իրավունքի իրացման տրամաբանությունից, այլապես ասպիրանտուրայում կրթություն ստանալու համար տարկետում ստանալը դառնում է ինքնանպատակ: Նշված իրավակարգավորումը չի կարող համարվել անհամապատասխանություն ՀՀ Սահմանադրության 28-րդ և 29-րդ հոդվածներին, քանի որ հենց «Զինվորական ծառայության և զինծառայողի կարգավիճակի մասին» օրենքի 19-րդ հոդվածում արդեն իսկ բարձրագույն ուսումնական հաստատությունում ուսումնառության ընթացքում զինվորական պատրաստություն անցած ու պահեստազորի սպայական կազմ որակավորված արական սեռի քաղաքացիների համար սահմանված է այլ տարիքային շեմ: Առաջարկվող փոփոխությամբ, նույն հոդվածում և նույն տրամաբանությամբ, այլ կատեգորիայի համար այլ տարքային շեմ է սահմանվում:  |
| 2. Oրենքի նախագծի 2-րդ հոդվածը խմբագրման կարիք ունի, քանի որ 22-րդ հոդվածի բոլոր կարգավորիչ մասերը և կետերը վերաբերում են քաղաքացու տարկետման իրավունքի հիմքերին և տարկետումների տրամադրման պայմաններին, իսկ նախագծում նախատեսվում է բուհերի ցանկի և սովորելու կարգի ու պայմանների հաստատում, ինչը 22-րդ հոդվածի կարգավորման առարկայից դուրս է:  Բացի այդ, առաջարկում ենք համակարգային առումով գործընթացը քննարկման առարկա դարձնել օրենքի 22-րդ հոդվածի 3-րդ մասի 1-ին կետի ու 5-րդ մասի վերանայման շրջանակներում և պետության կողմից առաջնահերթ ու կարևորություն ներկայացնող մասնագիտություններով սովորող քաղաքացիների համար տարկետման իրավունքի սահմանումը դիտարկել թե՛ ՀՀ պաշտպանության նախարարության կարիքների, և թե՛ կրթության ու գիտության ոլորտներում նշանակալի նվաճումների տեսանկյունից:  | **Չի ընդունվել**Առաջարկվող փոփոխությունների իմաստով բուհերի ցանկը և սովորելու կարգի ու պայմանների հաստատում ուղղակիորեն կապված են քաղաքացու տարկետման իրավունքի հիմքերին և տարկետումների տրամադրման պայմաններին, որոնք ոչ թե 22-րդ հոդվածի կարգավորման առարկայից դուրս են, այլ բխում են հենց 22-րդ հոդվածի տրամաբանությունից:Օրենքի նախագծի ընդունման անհրաժեշտությունը և կարևորությունը ոչ միայն կրթության և գիտության, այլ նաև Հայաստանի Հանրապետության համար ռազմավարական նշանակություն ունեցող այլ ոլորտների համար նշված է նախագծի հիմնավորման մեջ: Միևնույն ժամանակ նախագծի ընդունումը չի բացառում տարկետման գործընթացի ներկա գործող կարգավորումների վերանայումը, որը մեր կարծիքով առանձին քննարկման առարկա պետք է հանդիսանա և այլ նախագծով շրջանառվի: Առաջարկվող փոփոխությունը՝ իր կիրարման տրամաբանությամբ չի կարող հակասել ՀՀ պաշտպանության նախարարության կարիքներին, այլ ընդհակառակը բխելու է նախ և առաջ հենց ՀՀ պաշտպանության նախարարության կարիքներից և միտված է լինելու այդ կարիքների լուծմանը: |
| 1. **ՀՀ արդարադատության նախարարություն**
 | **12.05.2022թ.** |
| **//20607-2022** |
| 1. Ներկայացված Նախագծի 1-ին հոդվածով նախատեսվում է սահմանել, որ զորակոչի ենթակա են 18 տարին լրացած արական սեռի քաղաքացիները` մինչև 27 տարին լրանալը, իսկ «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 3-րդ մասի 3-րդ կետով և 5-րդ մասով տարկետում ստացած քաղաքացիները մինչև 28 տարին լրանալը:Նախագծին կից ներկայացված հիմնավորման մեջ Նախագծի վերոնշյալ կարգավորման անհրաժեշտությունը հիմնավորվում է հետևյալ կերպ՝ «(…)«Զինվորական ծառայության և զինծառայողի կարգավիճակի մասին» օրենքի 19-րդ հոդվածի 1-ին մասի համաձայն զորակոչի ենթակա են 18 տարին լրացած արական սեռի քաղաքացիները` մինչև 27 տարին լրանալը: 27 տարին լրանալը զորակոչի ենթակա լինելու առավելագույն շեմ սահմանելը կրթության ոլորտում տարկետում ունեցող քաղաքացիների համար ստեղծում է մի շարք խոչընդոտներ, որն հնարավորություն չի տալիս տարկետում ունեցող քաղաքացիների ավարտել ուսումը: Նման տարիքային շեմ սահմանելու ժամանակ դպրոցական կրթությունը Հայաստանի Հանրապետությունում եղել է 10 ամյա և քաղաքացիները 17 տարեկանում ավարտելով դպրոցը հնարավորություն են ունեցել մինչև 27 տարեկան լրանալը ավարտել բարձրագույն կրթություն ստանալը՝ կրթական բոլոր աստիճաններով: Սակայն 12-ամյա կրթության անցնելուց հետո, քաղաքացիները համալսարան են ընդունվում 18 տարեկանում և հնարավորություն չեն ունենում ավարտել ասպիրանտական կրթությունը: (…) Կրթական հիմքով տարկետում ունեցող քաղաքացիների համար զորակոչի ենթակա լինելու տարիքային շեմը բարձրացնելը հնարավորություն կտա կրթական բոլոր աստիճաններով ուսուցում ստանալ տարկետում ունեցող քաղաքացիներին»:**«Զինվորական ծառայության և զինծառայողի կարգավիճակի մասին» օրենքի 22-րդ հոդվածի 1-ին մասի 5-րդ կետի համաձայն՝** «***Գիտության, կրթության, մշակույթի, արվեստի և սպորտի բնագավառներում նշանակալի նվաճումներ ունեցող քաղաքացիներին*** պարտադիր զինվորական ծառայության զորակոչից տարկետում կարող է տրվել նաև Հայաստանի Հանրապետության կառավարության որոշմամբ՝ Հայաստանի Հանրապետության կառավարության սահմանած կարգով և պայմաններով: Սույն հոդվածի 3-րդ մասի 2-րդ կետի համաձայն տրված տարկետման ժամկետի ավարտի օրվա դրությամբ հանրակրթական կամ նախնական (արհեստագործական) կրթական ծրագրով ուսումնառությունը չավարտած և պարտադիր զինվորական ծառայության զորակոչի ենթակա քաղաքացուն Հայաստանի Հանրապետության կառավարության որոշմամբ մեկ անգամ տրվում է տարկետում՝ մինչև ուսումնառության ավարտի օրը ներառյալ»:**ՀՀ կառավարության 2016 թվականի փետրվարի 25-ի N 238-Ն որոշման** հավելվածի 33-րդ կետի համաձայն՝ ասպիրանտուրայում ուսուցումն իրականացվում է առկա և հեռակա ձևերով, անվճար և վճարովի հիմունքներով: **Առկա ձևով ուսուցման տևողությունը չի գերազանցում 3 տարին**, իսկ հեռակա ձևով ուսուցման տևողությունը՝ 4 տարին:Նախագծի 1-ին հոդվածի կարգավորումներից ստացվում է, որ ***գիտության, կրթության, մշակույթի, արվեստի և սպորտի բնագավառներում նշանակալի նվաճումներ ունեցող այն քաղաքացիները, որոնք*** «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 5-րդ մասի համաձայն տարկետում են ստացել, ենթակա են զորակոչի մինչև 28 տարին լրանալը, իսկ Նախագծին կից ներկայացված հիմնավորման մեջ խոսքը վերաբերում է միայն **կրթական *հիմքով*** *տարկետում ունեցող քաղաքացիների համար զորակոչի ենթակա լինելու տարիքային շեմը բարձրացնելուն, որը ըստ հեղինակների՝ հնարավորություն կտա կրթական բոլոր աստիճաններով ուսուցում ստանալ տարկետում ունեցող քաղաքացիներին*, ուստի, եթե Նախագծի վերոնշյալ կարգավորման նպատակը միայն գիտության և կրթության բնագավառներում նշանակալի նվաճումներ ունեցող քաղաքացիների զորակոչի տարիքը մինչև 28 տարին լրանալը սահմանելն է, ապա անհրաժեշտ է Նախագծի 1-ին հոդվածը խմբագրել այնպես, որ այդ կարգավորումը տարածվի միայն ***գիտության և կրթության*** բնագավառներում նշանակալի նվաճումներ ունեցող քաղաքացիների վրա:Միաժամանակ ցանկանում ենք նշել, որ Նախագծի 1-ին հոդվածում նման կարգավորումներ նախատեսվելու դեպքում՝ անհրաժեշտ է վերանայել նաև ՀՀ կառավարության 2018 թվականի ապրիլի 12-ի N 451-Ն որոշման հավելվածի 10-րդ կետը, որի համաձայն՝ «Սույն կարգի համաձայն գիտության և կրթության բնագավառներում նշանակալի նվաճումներ ունեցող քաղաքացուն Հայաստանի Հանրապետության կառավարության որոշմամբ տարկետում տրվում է համապատասխան կրթական ծրագրով ուսումնառությանժամկետով՝ **սակայն ոչ ավելի, քան մինչև քաղաքացու 26 տարին լրանալու օրը»:** | **Ընդունվել է** |
| **2***.* **«Բարձրագույն և հետբուհական մասնագիտական կրթության մասին» օրենքի** 3-րդ հոդվածի 1-ին մասի 22-րդ կետի համաձայն՝ **նպատակային ուսուցումը** բարձրագույն և հետբուհական մասնագիտական կրթական ծրագրերով պետության համար առաջնային և կարևորություն ներկայացնող բնագավառները, ինչպես նաև Հայաստանի Հանրապետության տարածաշրջանները, այդ թվում՝ սահմանամերձ և բարձրլեռնային բնակավայրերը, համապատասխան որակավորմամբ մասնագետներով ապահովելու նպատակով իրականացվող ուսուցումն է:**Իսկ «Բարձրագույն և հետբուհական մասնագիտական կրթության մասին» օրենքի** 5-րդ հոդվածի 3-րդ մասի համաձայն՝ «Նպատակային ուսուցմամբ ուսանող Հայաստանի Հանրապետության քաղաքացիների համար պետությունը երաշխավորում է պետական բարձրագույն ուսումնական հաստատություններում մրցութային կարգով անվճար բարձրագույն և հետբուհական կրթություն ստանալու իրավունք: Այս դեպքում մրցութային ընդունելությունն իրականացվում է ընդհանուր մրցույթից առանձնացված՝ համաձայն Հայաստանի Հանրապետության կառավարության որոշմամբ հաստատված կարգի: ***Նպատակային ուսուցմամբ ընդունված ուսանողի հետ կնքված պայմանագրում պարտադիր ամրագրվում է նաև հետևյալ պայմանը. ուսանողը ավարտելուց հետո՝ առնվազն 3 տարի ժամկետով, Հայաստանի Հանրապետության կառավարության սահմանած կարգով գործուղվում է աշխատելու ուղեգրող կազմակերպության նախատեսած վայրերում:*** **Այս պայմանը չկատարելու դեպքում** շրջանավարտը Հայաստանի Հանրապետության կառավարության սահմանած կարգով և ժամկետներում **պարտավոր է փոխհատուցել** ուսումնառության տարիների համար Հայաստանի Հանրապետության պետական բյուջեից տրամադրված ուսանողական նպաստի ձևով ուսման վճարի լրիվ փոխհատուցման չափի և պետական կրթաթոշակի չափի հանրագումարի կրկնապատիկը: Փոխհատուցված գումարի 70 տոկոսը բարձրագույն ուսումնական հաստատությունը վերադարձնում է Հայաստանի Հանրապետության պետական բյուջե, իսկ 30 տոկոսը տնօրինում է Հայաստանի Հանրապետության օրենսդրությամբ սահմանված կարգով»: Վերոգրյալ իրավակարգավորումներից բխում, որ նպատակային ուսուցում է համարվում բարձրագույն ուսումնական հաստատություններում մրցութային կարգով անվճար բարձրագույն և հետբուհական կրթություն ստանալու իրավունքը, որի դեպքում մրցութային ընդունելությունն իրականացվում է ընդհանուր մրցույթից առանձնացված՝ համաձայն Հայաստանի Հանրապետության կառավարության որոշմամբ հաստատված կարգի և որի արդյունքում ***ուսանողը ավարտելուց հետո՝ առնվազն 3 տարի ժամկետով, Հայաստանի Հանրապետության կառավարության սահմանած կարգով գործուղվում է աշխատելու ուղեգրող կազմակերպության նախատեսած վայրերում:*** **Նախագծի 2-րդ հոդվածում սահմանված է հետևյալը՝** ««Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22-րդ հոդվածի 3-րդ մասը լրացնել հետևյալ բովանդակությամբ 3-րդ կետով՝ «3) Պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողին: Բուհերը և համապատասխան մասնագիտություններով սովորելու կարգը և պայմանները սահմանում է կառավարությունը:»:»**Նախագծի 2-րդ հոդվածում նախատեսված կարգավորումներից ստացվում է, որ** պարտադիր զինվորական ծառայության զորակոչից տարկետում տրվելու է նաև նպատակային ուսումնառության համար` *պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողին: Բուհերը և համապատասխան մասնագիտություններով սովորելու կարգը և պայմանները սահմանելու է կառավարությունը:*Վերոգրյալ իրավանորմերի վերլուծությունից պարզ է դառնում, որ Նախագծի 2-րդ հոդվածով նախատեսվող կարգավորումը կարող է հանդիսանալ «Բարձրագույն և հետբուհական մասնագիտական կրթության մասին» օրենքի իմաստով նպատակային ուսուցում և կարող է սահմանվել որպես «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22-րդ հոդվածի 3-րդ մասի 3-րդ կետ, եթե այդ կարգավորման հիման վրա *ավարտելուց հետո ուսանողը առնվազն 3 տարի ժամկետով, Հայաստանի Հանրապետության կառավարության սահմանած կարգով գործուղվելու է աշխատելու ուղեգրող կազմակերպության նախատեսած վայրերում՝ իր հետ կնքված պայմանագրի համապատասխան, իսկ եթե ոչ, ապա այդ կարգավորումը անհրաժեշտ է սահմանել որպես* «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 22-րդ հոդվածի նոր կետ, չկապելով այն «Բարձրագույն և հետբուհական մասնագիտական կրթության մասին» օրենքում առկա նպատակային ուսուցման վերաբերյալ կարգավորումների հետ: | **Ընդունվել է** |
| 3. Ելնելով իրավական որոշակիության սահմանադրական սկզբունքից՝ հարկ է նշել, որ Նախագծի 2-րդ հոդվածը ունի խմբագրման և հստակեցման կարիք, մասնավորապես՝ 1) Նախագծի 2-րդ հոդվածում անհրաժեշտ է հստակ նշել, թե պետության համար առաջնահերթ և կարևորություն ներկայացնող մասնագիտություններով համապատասխան բուհերում բարձրագույն մասնագիտական կրթության հիմնական կրթական ծրագրերը ո՞ր ձևերով են իրականացվելու (առկա (ստացիոնար), հեռակա, հեռավար (դիստանցիոն), դրսեկության (էքստեռնատի)): Միաժամանակ անհրաժեշտ է նշել, թե այդ կարգավորումը բարձրագույն մասնագիտական հիմնական կրթական ծրագրերից որի՞ վրա է տարածվելու և տարածվելու է արդյո՞ք հետբուհական մասնագիտական հիմնական կրթական ծրագրի վրա, թե՝ ոչ:2) «Բարձրագույն և հետբուհական մասնագիտական կրթության մասին» օրենքի 6-րդ հոդվածի 4-րդ մասի 2-րդ պարբերության համաձայն՝ «Պետության համար առաջնահերթ և կարևորություն ներկայացնող ոլորտների մասնագիտությունների ցանկը և քանակը հաստատում է Հայաստանի Հանրապետության կառավարությունը, ինչպես նաև սահմանված կարգով փոխհատուցում է այդ ուսանողների նպաստը»։Հիմք ընդունելով վերոնշյալ իրավակարգավորումը, Նախագծին կից ներկայացված հիմնավորման մեջ անհրաժեշտ է հստակ նշել, թե արդյո՞ք Նախագծի 2-րդ հոդվածում նշված պետության համար առաջնահերթ և կարևորություն ներկայացնող մասնագիտությունների ցանկը և «Բարձրագույն և հետբուհական մասնագիտական կրթության մասին» օրենքի 6-րդ հոդվածի 4-րդ մասի 2-րդ պարբերության հիման վրա հաստատվող ցանկը նույն ցանկերն են և հաստատվելու են մեկ իրավական ակտով, թե՝ ոչ, եթե ոչ, ապա անհրաժեշտ է Նախագծի 2-րդ հոդվածում նախատեսել այդ ցանկը հաստատելու այլ լիազորող նորմ: 4. «Նորմատիվ իրավական ակտերի մասին» օրենքի 13-րդ հոդվածի 5-րդ մասի համաձայն՝ «Եթե օրենսդրական ակտով (բացառությամբ Սահմանադրության) սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ, ապա օրենսդրական ակտի անցումային դրույթներով սահմանվում են նաև`1) օրենսդրական ակտի այն մասերը, որոնք գործելու են ենթաօրենսդրական նորմատիվ իրավական ակտն ուժի մեջ մտնելու պահից.2) ենթաօրենսդրական նորմատիվ իրավական ակտի ընդունման նախատեսվող ժամկետը»:Ղեկավարվելով վերոգրյալ իրավանորմի դրույթներով՝ անհրաժեշտ է Նախագծում սահմանել անցումային դրույթներ, որտեղ կամրագրվեն Նախագծի 2-րդ հոդվածում նշված ենթաօրենսդրական նորմատիվ իրավական ակտերի ընդունման նախատեսվող ժամկետները: | **Մասամբ է ընդունվել**Նախագծով առաջարկվում է պետությանը տալ լիազորություն սահմանել բուհերի և մասնագիտությունների ցանկ՝ հաշվի առնելով պետության տարբեր ոլորտների կարևորությունը և կարիքները, որոնցում սովորող քաղաքացիները կստանան տարեկետում: Բուհերի և մասնագիտությունների, ինչպես նաև նշված գործընթացի հետ կապված այլ կարգավորումները կսահմանվի Հայաստանի Հանրապետության կառավարության համապատասխան որոշմամբ: Օրենքի նախագծում որոշակիորեն սահմանել կրթական աստիճանը կամ ծրագիրը նպատակահարմար չէ, քանի որ ելնելով կոնկրետ կարիքներից դա կարող է անել Հայաստանի Հանրապետության կառավարությունը: Նախագծում կատարվել է հստակեցում և նշվել է, որ Հայաստանի Հանրապետության կառավարությունը սահմանում է պարտադիր զինվորական ծառայության զորակոչից տարկետում տրամադրելու կարգը և պայմանները, ինչպես նաև բուհերի և համապատասխան մասնագիտությունների ցանկը: Նշված գործընթացը կարգավորվում է պարտադիր զինվորական ծառայությունից տարկետում տրամադրելու համատեքստում և չի առնչվում «Բարձրագույն և հետբուհական մասնագիտական կրթության մասին» օրենքի 6-րդ հոդվածի 4-րդ մասի 2-րդ պարբերության կարգավորմանը: **Ընդունվել է** |
| 1. **Հայաստանի Հանրապետության վարչապետի աշխատակազմի պետաիրավական հարցերի վարչություն**
 |  **31.05.2022** |
| **02/10.39/17255-2022** |
| 1. Նախագծով սահմանվում է, որ գործող օրենքի *22-րդ հոդվածի* ***7-րդ*** *և 5-րդ մասերով գիտության և կրթության բնագավառներում տարկետում ստացած* ***նշանակալի նվաճումներ ունեցող*** *քաղաքացիները պարտադիր զինվորական ծառայության զորակոչի ենթակա են* ***մինչև 28 տարին լրանալը:*** Նախ հարկ ենք համարում նշել, որ նախագծով գործող օրենքի 22-րդ հոդվածում լրացվող **7-րդ մասով սահմանված տարկետման հիմքը չի համարվում նշանակալի նվաճում:** Բացի այդ, ստացվում է, որ այն քաղաքացու համար, ով, օրինակ, **միայն բակալավրում կամ մագիստրատուրայում սովորելու համար ստացել է տարկետում և չի շարունակել ուսումնառությունը հաջորդ աստիճանի կրթական ծրագրով**՝ նույնպես զորակոչի առավելագույն տարիքը լինելու է **28 տարեկանը**: Այս մոտեցումը չի կարող ընդունելի համարվել՝ հաշվի առնելով հատկապես այն, որ նախագծի ընդունմամբ հետապնդվող հիմնական նպատակը, ըստ էության, կրթության և գիտության բնագավառում տարկետում ստացած քաղաքացու համար կրթական բոլոր աստիճաններով ուսուցում ստանալու հնարավորության երաշխավորումն է:  | **Ընդունվել է մասնակի**Նախագիծը խմբագրվել է և նշանակալի նվաճումներ արտահայտությունը հանվել է**:** Իսկ այն դեպքերի համար երբ քաղաքացին բակալավրում կամ մագիստրատուրայում սովորելու համար ստացել է տարկետում և չի շարունակել ուսումնառությունը հաջորդ աստիճանի կրթական ծրագրով, ապա նա ենթակա է լինում զորակոչի՝ անկախ տարիքից, իսկ եթե այլ հիմքով տարկետում ստանա ապա նա կհամարվի արդեն ոչ 22-րդ հոդվածի 7-րդ և 5-րդ մասերով գիտության և կրթության բնագավառներում տարկետում ստացած քաղաքացի և նրա վրա չի տարածվի սույն կարգավորումը: |
| 2. Նախագծով առաջարկվում է սահմանել, որ պարտադիր զինվորական ծառայության զորակոչից տարկետում տրվում է նաև պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողին: Ընդ որում, պարտադիր զինվորական ծառայության զորակոչից **տարկետում տրամադրելու կարգը և պայմանները,** ինչպես նաև բուհերի և համապատասխան մասնագիտությունների ցանկըսահմանելու է Կառավարությունը:Նախ, «**տարկետում տրվում է**» ձևակերպումից հետևում է, որ համապատասխան բուհում և համապատասխան մասնագիտությամբ սովորող բոլոր քաղաքացիներին է տրվելու տարկետում: Սակայն, տարկետման **պայմանները** սահմանելը Կառավարությանը վերապահելով՝ ենթադրվում է, որ, այդուհանդերձ, որոշակի պայմաններին բավարարող սովորողներն են կարողանալու հավակնել տարկետման: Հետևաբար, այս տեսանկյունից օրինագիծը որոշարկման կարիք ունի: Ավելին, մեր գնահատմամբ, առավել նպատակահարմար է, որպեսզի հենց օրենքով սահմանվեն առնվազն նաև տարկետում ստանալու համար անհրաժեշտ պայմանները, քանի որ, ըստ ամենայնի, դրանց գնահատման և, ըստ այդմ էլ, հավելյալ վարչարարության իրականացման անհրաժեշտություն չի լինելու: Միևնույն ժամանակ, նախագծով կարգավորված չէ այն հարցը, թե **որ մարմնի կամ պաշտոնատար անձի կողմից պետք է տրվի նշված հիմքով տարկետումը**, մինչդեռ որևէ պետական մարմնի (պաշտոնատար անձի) որևէ լիազորություն, օրինականության սահմանադրական սկզբունքի պահանջով, պետք է սահմանված լինի Սահմանադրությամբ կամ օրենքներով:3. Նախագծով առաջարկվող կարգավորումը, ըստ ամենայնի, ***կարող է առարկայազուրկ դարձնել օրենքի 22-րդ հոդվածի 3-րդ մասով սահմանված դրույթը՝ հանգեցնելով Պաշտպանության նախարարության համար անհրաժեշտ կադրերի համալրման խնդրի:***Հետևաբար, պարզաբանման կարիք ունի այն հարցը, թե արդյոք նախագիծը դիտարկվել է այս համատեքստում, և արդյոք առկա է այդ տեսանկյունից նախագծի հնարավոր ազդեցության վերլուծություն: 4. Որպես ընդհանուր դիտարկում հավելենք, որ նախագծի ընդունմամբ հետապնդվող նպատակներից է նաև պետության համար կարևորագույն ոլորտներում մասնագետների պատրաստումը, կրթության շարունակականության և զարգացման ապահովումը, պետության կարիքների համար որակյալ կադրերի պատրաստումը, **ինչպես նաև այդ կադրերով վերոնշյալ ոլորտների զարգացմանը նպաստելը:**Այս տեսանկյունից կարծում ենք, որ առաջարկվող կարգավորմամբ ամբողջությամբ հնարավոր չի լինի հասնել վերոնշյալ նպատակին, քանի որ առկա չէ որևէ երաշխիք առ այն, որ քաղաքացին, ով ստանալով տարկետում և սպառելով կրթական բոլոր աստիճանները՝ հետագայում, առնվազն որոշակի ժամանակահատված, մնալու է Հայաստանի Հանրապետությունում և իր մասնագիտական հմտությունները ծառայեցնելու պետության շահերին: | **Մասամբ է ընդունվել**Նախագիծը լրացվել է՝ նշելով որ տարկետումը տրամադրվում է Հայաստանի Հանրապետության կառավարության որոշմամբ:Տարկետման պայմանները կառավարության որոշմամբ կարգավորելու նպատակահարմարությունը բխում է այն հանգամանքից, որ կառավարության որոշմամբ հնարավոր կլինի ավելի հասցեական և կոնկրետ պայմաններ սահմանել, որը տեխնիկապես միանգամից օրենքով սահմանելը ամբողջ ծավալով այս պահին իրատեսական չէ, քանի որ դրանք բխելու են բուհերի և մասնագիտությունների առանձնահատկություններից ևս: Միաժամանակ նույն մոտեցումը սահմանված է օրենքի 22-րդ հոդվածի 5-րդ մասում:Չի ընդունվելՕրենքի 22-րդ հոդվածի 3-րդ մասով սահմանված նպատակային ուսումնառության համար տարկետում տրամադրելու գործընթացի արդյունավետության գնահատում Կրթության, գիտության, մշակույթի և սպորտի նախարարության կողմից չի կարող իրականացվել, քանի որ դրա արդյունավետությունը կարող է գնահատել Պաշտպանության նախարարությունը, իսկ սույն նախագիծը ավելի լայն կարգավորում ունի և պետության ավելի մեծ կարիքների լուծմանն է ուղղված:Չի ընդունվելԲարձրացված մտահոգությունը կարող է կարգավորվել սույն փոփոխությունների հիման վրա ընդունվող կառավարության որոշումով, որով պետք է սահմանվեն տարկետման այնպիսի պայմաններ, որոնց կատարումը կապահովի սույն փոոխության հիմնավորմամբ բարձրացված խնդիրների լուծմանը |
| **6.Հայաստանի Հանրապետության վարչապետի աշխատակազմի իրավաբանական վարչություն** |  **31.05.2022** |
| **02/10.39/17255-2022** |
| 1. Նախագծի 2-րդ հոդվածի կարգավորման համաձայն՝ պարտադիր զինվորական ծառայության զորակոչից տարկետում տրվում է նաև պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողներին: Միևնույն ժամանակ, *բուհերի և համապատասխան մասնագիտությունների ցանկը սահմանում է Կառավարությունը*: Մինչդեռ, հարկ է նկատի ունենալ, որ ՀՀ բուհերի հավատարմագրման արդյունքում պետության կողմից ճանաչվում է բուհի մասնագիտական կրթության որակը: Հետևաբար, բուհերի կոնկրետ շրջանակ սահմանելու վերաբերյալ առաջարկվող կարգավորումը խնդրահարույց է «Բարձրագույն և հետբուհական կրթության մասին» օրենքի 5-րդ հոդվածի 1-ին մասի 6-րդ կետի կարգավորման տեսանկյունից, համաձայն որի՝ ՀՀ-ում բարձրագույն և հետբուհական մասնագիտական կրթության բնագավառում պետական քաղաքականության խնդիրներից է հավատարմագրված բարձրագույն ուսումնական հաստատությունների իրավահավասարության ապահովումը՝ անկախ սեփականության ձևից:  2. Նախագծի 3-րդ հոդվածի 2-րդ մասի համաձայն՝ օրենքի 2-րդ հոդվածով նախատեսված իրավական ակտն ընդունվում է օրենքն ուժի մեջ մտնելուց հետո՝ վեց ամսվա ընթացքում: Մինչդեռ, «Նորմատիվ իրավական ակտերի մասին» օրենքի 13-րդ հոդվածի 5-րդ մասի 1-ին կետի համաձայն՝ եթե օրենսդրական ակտով սահմանված նորմը կարող է կատարվել միայն այդ ակտով նախատեսված ենթաօրենսդրական նորմատիվ իրավական ակտի ընդունմամբ, կամ դրա կատարումն ուղղակիորեն պայմանավորված է ենթաօրենսդրական նորմատիվ իրավական ակտի ընդունմամբ, ապա *օրենսդրական ակտի անցումային դրույթներով սահմանվում են նաև օրենսդրական ակտի այն մասերը*, որոնք գործելու են ենթաօրենսդրական նորմատիվ իրավական ակտն ուժի մեջ մտնելու պահից: Ուստի, նախագծի նշված հոդվածում անհրաժեշտ է հստակեցնել նաև օրենսդրական ակտի համապատասխան մասը:  | **Չի ընդունվել**Ելնելով պետության համար տարբեր ոլորտների շահերից և առաջնահերթություններից ՀՀ կառավարությունը սահմանում բուհերի և մասնագիտությունների ցանկ, որոնցում սովորելը կարող է տարկետման հիմք հանդիսանալ: Նշված կարգավորումը չի խոչընդոտում բուհերի հավասարության խնդրին, քանի որ բուհերի և մասնագիտությունների ընտրությունը ունենալու է հստակ հիմնավորում: **Չի ընդունվել**Սույն նախագծով կառավարությանը լիազորվում է ընդունել ենթաօրենսդրական նորմատիվ ակտ, որը չի կաարող ընդունվել եթե ակտը ուժի մեջ չմտնի, իսկ «Նորմատիվ իրավական ակտերի մասին» օրենքի 13-րդ հոդվածի 5-րդ մասի 2-րդ կետի պահանջները կատարված է:  |
| **7. Հայաստանի Հանրապետության վարչապետի աշխատակազմի սոցիալական հարցերի վարչություն** |  **31.05.2022** |
| **02/10.39/17255-2022** |
| Նախագծով առաջարկվում է «Զինվորական ծառայության և զինծառայողի կարգավիճակի մասին» օրենքով (այսուհետ՝ օրենք) սահմանված պարտադիր զինվորական ծառայության զորակոչից տարկետման (այսուհետ՝ տարկետում) հիմքերի մեջ լրացնել նաև պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողին տարկետում տրամադրելու մասին կարգավորում: Որպես հիմնավորում, մատնանշվում են տարկետման գործող մեխանիզմի վեցամյա կիրարկման ընթացքում ի հայտ եկած մի շարք խնդիրներ (մասնավորապես՝ առարկայական օլիմպիադաների մրցանակակիր չհանդիսացող քաղաքացու համար օտարերկրյա բուհում սովորելը բակալավրի կրթական ծրագրով տարկետման իրավունքով կրթություն ստանալու համար միակ հնարավորություն և ՀՀ-ում գործող բուհերի ոչ մրցունակության պատճառ, անապահով խավի պարագայում տարկետման իրավունքով կրթություն ստանալու հնարավորության բացակայության հետևանքով սոցիալական անհավասարություն, զինված ուժերը կրթված զորակոչիկներով ապահովելու հնարավորությունների նվազում): Նախատեսվում է նաև կրթական հիմքով տարկետում ունեցող քաղաքացիների համար զորակոչի ենթակա լինելու տարիքային շեմը բարձրացնել մինչև 28 տարեկան, որը տարկետում ունեցող քաղաքացիներին հնարավորություն կտա կրթական բոլոր աստիճաններով ուսուցում ստանալ:Վերոհիշյալ հանգամանքների բերումով առաջարկվող կարգավորման նպատակն իրավաչափ դիտարկելով հանդերձ՝ գտնում ենք, որ այն լրացուցիչ քննարկման կարիք ունի հետևյալ նկատառումներով.1. Անհրաժեշտ ենք համարում «պետության համար առաջնահերթ և կարևորություն ներկայացնող մասնագիտություններ» հասկացությունը փոխարինել «պետական պատվեր» հասկացությամբ և այդ հիմքով տարկետման հնարավորությանն անդրադառնալ պետական պատվերի հայեցակարգի հստակեցումից հետո:2. Նախագծի առկա խմբագրության պարագայում՝1) 2-րդ հոդվածով օրենքում կատարվող լրացումը չի համապատասխանում օրենքի 22-րդ հոդվածի ընդհանուր տրամաբանությանը: Նպատակահարմար է ոչ թե նշված հոդվածում լրացնել նոր՝ 7-րդ մաս, այլ առաջարկվող կարգավորումը ներառել այդ հոդվածի 3-րդ մասում՝ որպես նպատակային ուսումնառության տարատեսակ,2) անհրաժեշտ է օրենքի մակարդակով նախատեսել պետության համար առաջնահերթ և կարևորություն ներկայացնող մասնագիտություններով համապատասխան բուհերում ոչ թե բոլոր, այլ միայն բարձր առաջադիմությամբ սովորողներին տարկետում տալու պայման,3) սույն եզրակացության 2.1)-րդ կետի առաջարկությունն ընդունելու դեպքում նախագծի 2-րդ հոդվածից պետք է հանվեն «Պարտադիր զինվորական ծառայության զորակոչից տարկետում տրամադրելու կարգը և պայմանները, ինչպես նաև բուհերի և համապատասխան մասնագիտությունների ցանկը սահմանում է կառավարությունը» բառերը, քանի որ օրենքի 22-րդ հոդվածի 4-րդ մասում արդեն իսկ առկա է կարգավորում նպատակային ուսումնառության հիմքով քաղաքացուն տարկետում տալու և տրված տարկետումը դադարելու պայմանները ՀՀ կառավարության կողմից սահմանվելու վերաբերյալ,4) հարկ է նաև նկատի ունենալ ՀՀ պաշտպանության նախարարության հետ քաղաքացիաիրավական բնույթի պայմանագրի հիմքով ուսումնառության ընթացքում զինվորական պատրաստություն անցնելու և ուսումնառության ավարտից հետո նշված վայրում և պայմաններով զինվորական ծառայություն անցնելու ծրագրի ընթացքի վրա տարկետման նոր մեխանիզմի ներմուծման հնարավոր բացասական ազդեցությունը: | **Չի ընդունել**Առաջարկվող կարգավորումը չի առնչվում պետական պատվերի հետ, այլ ունի իր ինքնուրույն նպատակ և առաքելությունը, որի նախագծի հիմնավորման մեջ ներկայացված է**Չի ընդունել**Առաջարկվող կարգավորումը չի առնչվում օրենքի 22-րդ հոդվածի 3-րդ մասով նախատեսված հիմքին, որը այլ նպատակ և հիմնավորում ունի: Սույն նախագծով առաջարկվում է նոր տարկետման համակարգ ներդնել, որի բնույթը, հիմնավորումը և կարգավորումները տարբերվում են գործող տարկետման համակարգերից, այդ թվում նաև 22-րդ հոդվածի 3-րդ մասով նախատեսված տարկետման հիմքերից: |